[{"text_idx": "#000001", "text": "Polaj amaskomunikiloj favore raportis pri la j\u0302usa apero de la klasika sciencfikcia romano Solaris en Esperanto. Ni petis la tradukinton Przemys\u0142aw Wierzbowski klarigi, kial gravas havi tiun verkon en Esperanto, kvankam g\u0302i jam aperis en kvardeko da aliaj lingvoj."}, {"text_idx": "#000005", "text": "\u2013 Ni kontaktis la krakovan Fondaj\u0302on de Lem kaj proponis eldoni du verkojn: la ne-sciencfikcian, malpli konatan Hospitalon de la Transfigurig\u0302o kaj g\u0302uste Solaris. La posedantoj de la au\u0306torrajtoj proponis, ke ni komence elektu unu libron, prefere malpli konatan, por elprovi la kvaliton de la entrepreno. Fine ni sukcesis konvinki ilin, ke tamen valoras komenci la aventuron per la plej fama, mondkonata beletraj\u0302o \u2013 ja Solaris estis tradukita en pli ol 40 lingvojn, eldonita pli ol 300 fojojn \u2013 kaj en la estonteco, eble, dau\u0306rigi tion per serio de pliaj Lem-aj\u0302oj."}, {"text_idx": "#000006", "text": "Pri kio temas la libro, se entute eblas tion koncize klarigi?"}, {"text_idx": "#000008", "text": "\u2013 Cent kelkdek jarojn antau\u0306 la romano-intrigo oni malkovris la titolan planedon de du-stela sistemo, kies orbito estas nenature stabila. La surfacon kovras oceano, kiu kapablas konstrui plej diversajn, gigantajn, efemerajn, malfacile klaseblajn kreaj\u0302ojn. La disc\u0302iploj de la nova scienco, solaristiko, provante kompreni kaj science difini la naturon de Solaris, formulas foje ridindajn, foje vers\u0302ajnajn, sed neniam pruvitajn teoriojn, kiuj amase okupas la bibliotekojn. Unu el la solaristoj estas la psikologo Kris Kelvin, sendita al la Stacio s\u0302vebanta super la planedo por esplori kio okazas c\u0302e la tieaj sciencistoj. Baldau\u0306 la okazaj\u0302oj superas lian imagon."}, {"text_idx": "#000009", "text": "\u2013 La romano eldonita antau\u0306 60 jaroj estis revolucia por la sciencfikcio. G\u0302i prezentis la plej originalan bildon de eksterterulo, tiel fremda por nia civilizacio, ke vers\u0302ajne neniel komprenebla. Lem vortigas la motivon, kiun poste li plurfoje uzos en siaj beletraj\u0302oj: siaspecan fatalon de la homa raso, fizike kaj mense limigita, kaj rezulte nekapabla atingi la c\u0302iaman celon \u2013 kompreni au\u0306 konkeri la mondon."}, {"text_idx": "#000010", "text": "Kiu estas la eldonejo? Kia estas la eldonkvanto?"}, {"text_idx": "#000011", "text": "\u2013 La libron eldonis Bjalistoka Esperanto-Societo en kvanto de 350 ekzempleroj. La libron jam eblas mendi en la retejo de Bjalistoka Esperanto-Societo, kaj baldau\u0306 g\u0302i aperos en la oferto de UEA."}, {"text_idx": "#000012", "text": "Tiu libro jam aperis en multaj lingvoj, kial lau\u0306 vi gravas havi g\u0302uste g\u0302in ankau\u0306 en Esperanto?"}, {"text_idx": "#000013", "text": "\u2013 Klasika sciencfikcio nesufic\u0302e ofte estas eldonata en Esperanto. Tiu g\u0302enro, kiun foje maljuste oni trovas malpli valora ol la aliajn, abundas je elstaraj literaturaj\u0302oj \u2013 ne nur distraj, sed profetaj kaj konsciigaj. Por montri kaj al neesperantistoj, kaj al ni mem, ke la artefarita lingvo estas tau\u0306ga por c\u0302iaj verkoj, necesas ilin tradukadi. Solaris en Esperanto sendube havos ian popularigan efikon por Esperanto, la libron mendas kolektantoj de Lem-aj\u0302oj el multaj landoj, kaj en ilia medio nia eldono iom post iom ig\u0302as konata."}, {"text_idx": "#000017", "text": "\u2013 Pri nia renkontig\u0302o dedic\u0302ita al la libro tre favore raportis amasinformiloj bjalistokaj kaj tutlandaj. Solaris estas eldonita kun la oficiala emblemo de la Jaro de Lem, kaj trovig\u0302os en la listo de kontribuoj por la solenaj\u0302oj de la 100-jarig\u0302o. Neesperantistoj, kiuj la enhavon malfacile povus taksi, g\u0302enerale aprezis la ideon eldoni nian plej faman sciencfikciaj\u0302on \u201den la lingvo de Zamenhof, parolata en la tuta mondo\u201d."}, {"text_idx": "#000019", "text": "\u2013 Fine mi s\u0302atus danki al c\u0302iuj, kiuj donacis alilingvajn eldonojn de Solaris ebligante fari ekspozicion, kiuj partoprenis la dimanc\u0302an prezenton de la libro kaj legis fragmentojn, kaj fine al la trio da provlegantoj: Tomasz Chmielik kaj Stano Belov, kiujn mi konsultis esperantigante la verkon, kaj aparte Ionel Onet\u0327, kiu estante c\u0302iam je mia dispono faris multajn bonajn proponojn pri la traduko."}, {"text_idx": "#000024", "text": "La libro aspektas ege bela!"}, {"text_idx": "#000025", "text": "Tiu g\u0302enro, kiun foje maljuste oni trovas malpli valora ol la aliajn, abundas je elstaraj literaturaj\u0302oj \u2013 ne nur distraj, sed profetaj kaj konsciigaj."}, {"text_idx": "#000026", "text": "Kiel preskau\u0306 dumviva s\u0302atanto de sciencfiksio, mi g\u0302ojas renkonti c\u0302i tiujn vortojn. Estas ege bone, ke la klasikaj\u0302o tiel elstara finfine aperis Esperante. Domag\u0302as nur, ke la eldonkvanto estas tiom malgranda. Ve, tio ankorau\u0306foje substrekas nesufic\u0302econ de tio, kion ni faras por nia lingvo..."}, {"text_idx": "#000027", "text": "Kaj al tiuj, kiuj aprezas \"elstarajn literaturaj\u0302ojn, profetajn kaj konsciigajn\", endas konatig\u0302i ankau\u0306 kun verkoj de Ivan Efremov, legeblaj Esperante dank' al penado de Jurij Finkel. Same kiel Lem, li estis rimarkinda pensulo, kiu profunde influis ruslingvan sciencfiksion en la dua duono de la 20-a jarcento. Kaj liaj meditadoj pri la estonteco de la homa socio aspektas nun c\u0302iam pli aktualaj..."}, {"text_idx": "#000028", "text": "En la epoko de cifereca presado la eldonstokon oni povas c\u0302iam facile pligrandigi; pro diversaj spertoj pri tio kiel vendig\u0302as libroj en Esperanto, ni preferis realisme taksi la eblojn. Ni vidos."}, {"text_idx": "#000030", "text": "Lem estas ankau\u0306 mia plej s\u0302atata verkisto \ud83d\ude42"}, {"text_idx": "#000033", "text": "Se nur estas 350 ekzempleroj de la libro ekzistas, mi ege esperas ke bitlibro ankau\u0306 haveblos baldau\u0306. Tiel la libro ankau\u0306 facile estus mendebla post 10 au\u0306 30 jaroj. Kelkaj homoj ec\u0302 preferas bitlibrojn \ud83d\ude09"}, {"text_idx": "#000034", "text": "Bitlibroj gravas kaj ankau\u0306 al mi ili plac\u0302as, sed por tio necesas, ke Esperantistoj AC\u0302ETU kaj ne kontrau\u0306leg\u0302e kopiu, tio ja tre damag\u0302as la eldonadon precipe en Esperantujo."}, {"text_idx": "#000035", "text": "Jes, vi pravas. Samtempe oni facile povas aldoni bitlibrojn en la grandaj platformoj, ekzemple Amazon. Tiel homoj kiuj neniam au\u0306dis pri la Bjalistoka Esperanto-Societo au\u0306 la libroservo de UEA povus trovi la libron. Multaj Esperantistoj el la Duolingo-generacio scias nenion pri libroservoj."}, {"text_idx": "#000036", "text": "La stokon c\u0302iam oni povas facile grandigi. Mi respondis al Stefan retpos\u0302te, sed mi permesos al mi kopii c\u0302i tien la esencon. Bitlibro de \u201eSolaris\u201d ne estas nun planata, c\u0302ar nia kontrakto kun Lem Estate estis nur pri la papera eldono, kaj c\u0302ar temas pri la unua rilato kun tiu jura persono, ni preferus ne troigi je ilia bonvolo."}, {"text_idx": "#000037", "text": "Pli longa respondo postulus kelkan klarigon. Mi persone tre aprezas la utilecon, porteblecon, agordeblecon kaj ec\u0302 tujan korekteblecon de bitlibroj, sed samtempe mi devas konfesi, ke pro nesufic\u0302a sperto mi ne povus garantii la kvaliton de tia dosiero. Bone krei bitlibrojn estas iom malfacila arto, tre malsimila al libro-kompostado. Por mi libro estas ne nur kolekto de kunkudritaj, tekstopresitaj folioj, sed g\u0302i estas kompleta, individua objekto, kun unikaj trajtoj, en kiu la aspekto kaj c\u0302iuj detaloj tre gravas, kaj c\u0302ar la romano de Lem estas por mi tro kara, mi ne au\u0306dacus pagigi al la legantoj ian fus\u0302aj\u0302on."}, {"text_idx": "#000039", "text": "Tamen la kompostaj\u0302on de c\u0302iu libro, kiun mi pres-pretigas, mi kaj la presejo konservas, kaj tio ne perdig\u0302os. Kiu scias, kion donos la estonteco \ud83d\ude42"}, {"text_idx": "#000044", "text": "Sebastiano, bv. atendi g\u0302is la mateno, ni precizigos la priskribojn. G\u0302enerale 500-grama \u201eletero\u201d tau\u0306gas por unu libro."}, {"text_idx": "#000051", "text": "\"Ni efektive uzas nur la eu\u0306ropan alfabeton....\""}, {"text_idx": "#000052", "text": "Kvazau\u0306 la pola alfabeto ne estus eu\u0306ropa..."}, {"text_idx": "#000057", "text": "\u201eTiu libro jam aperis en multaj lingvoj, kial lau\u0306 vi gravas havi g\u0302uste g\u0302in ankau\u0306 en Esperanto?\u201c"}, {"text_idx": "#000059", "text": "Tio estas la tipa respondo de veterano \"plezuro por ni mem legi bonan verkon en nia lingvo\" \u2013 Iu tute malnova libro sen rilato al aktuala situacio. Oni nur povas rideti pri la visio de tekniko en la komenco de la spacesplora epoko. Esperanto ne kapablas diri ion al enstontaj generacioj, estas pura amuzo por veteranoj, kiu mense restas en la pensmaniero de la komenco de la 20a jarcento. Tiam eble utilis pruvi la kapablojn de Esperanto per traduko de majstraj verkoj.\nSed oni neglektas la grandegan nombron de tekstoj, kiuj havis praktikan utilon: pri naturo, tekniko, demokratio, socia vivo, ekzotikaj popoloj, utilaj produktoj ktp. ktp,"}, {"text_idx": "#000060", "text": "C\u0302u vi do legis la libron?"}, {"text_idx": "#000061", "text": "\u201eIu tute malnova libro sen rilato al aktuala situacio.\u201c \u2013 Jes, mi preferas legi librojn sen rilato al la aktuala situacio. Kaj jes, mi preferas legi librojn por mia plezuro."}, {"text_idx": "#000062", "text": "Cetere, la sankta dogmo, ke literaturo estu \u201erilata al la aktuala situacio\u201c, estas kadukaj\u0302o de la pasinta jarmilo, pensmaniero de la malvastaj 1970aj jaroj, teda ideologiaj\u0302o de miaj lernejaj instruistoj, kau\u0306zinta lavangon da seninteresa \u201aliteraturo\u2018."}, {"text_idx": "#000063", "text": "Chu vere la pensmaniero de 1970-aj jaroj estis malvastaj kun teda ideologiajhoj? Bv. nomi seninteresan literaturon \u2013 precipe de E -verkistoj"}, {"text_idx": "#000064", "text": "Mi volas atentigi pri alia libro de Przemys\u0142aw, bele ilustrita, kiu ankau\u0306 estas tre valora: KONFUZILOJ,\nvortoj, kiuj faras nian lingvon malfacila.\nG\u0302i estas havebla de la elstara libroservo de Flandra Esperanto Ligo: "}, {"text_idx": "#000065", "text": "Tre alloga estas \"Solaris\" en la traduko de Przemys\u0142aw Wierzbowski. Vidu la foton sube. Mi hierau\u0306 ricevis g\u0302in. La libro estas bindita, havas malmolan kovrilon kaj bonan paperon \u2013 kaj tio kontrau\u0306 nur 8,75 eu\u0306roj.\nMi ankorau\u0306 ne havis la tempon legi g\u0302in, sed trafoliumante la libron, rapide montrig\u0302is, ke estas traduko en tre glata Esperanto.\nTiel ekzemplan eldonon de libro (kaj enhave kaj materiale) oni ne ofte trovas en Esperanto. Mi povas varme rekomendi la libron!"}, {"text_idx": "#000070", "text": "Dum la lastaj dekoj ni foje cerbumis, cxu ebluas pli bone funkcianta libroservo ol tiu de UEA, pri kiuj estas multaj malkontentaj. Sed la rezulto estis, ke ne estas komerce realigebla. La libroservo de UEA povis uzi monon, kiu ne estas atribuiata al \"libroservo\" en la bilanco. La tuta membraro de UEA financis per membrokotizo.\nTio ne estas problemo, cxar la membroj de UEA alte takstas librojn, mem mendas aux verkas. Tial oni ne publike parolis pri la situacio.\nEkzemple la nacia libroservo de germanio ne estas komerca, sed hobio de entuzmiasmulo. Ni vidos, kio okaos pri la librovendado, kiu grandparte (krom dum UK) estas afero, kiun Amazon pli efike ofertas."}, {"text_idx": "#000073", "text": "\"la membroj de UEA alte takstas librojn\". Tio estas g\u0302eneraligo. C\u0302u vi havas bazon por g\u0302i? Se vi ne uzus la artikolon, via aserto estus multe pli realisma."}, {"text_idx": "#000075", "text": "Se tiel, kial ne jam aperigi la varon en la katalogo, kun atentigo ke g\u0302i estos liverita iam poste? Tion faras jam profesiaj librovendejoj ankau\u0306 en Nederlando, kie eblas antau\u0306mendi libron kiu estos havebla ec\u0302 post pluraj monatoj."}, {"text_idx": "#000076", "text": "Bonvolu ne serc\u0302i la kulpon c\u0302e la libroservo de UEA. G\u0302ia laboristo, Ionel, estas la plej sindona librovendisto kiun mi konas. Foje intertraktaj, ekspedaj kaj ekster-profesiaj aferoj influas la momenton, kiam iu varo estas ac\u0302etebla. En novembro g\u0302i estos en la katalogo."}, {"text_idx": "#000078", "text": "Sed se UEA tro malrapidas por proponi en sia katalogo \"Solaris\" , mi sendube mendos en Pollando, jes."}, {"text_idx": "#000079", "text": "Iam komence de novembro la libro trovig\u0302os en la katalogo de UEA."}]